**Milan Staš** (\* 26. november 1960, Prešov) je bývalý slovenský hokejista (útočník) a tréner.

Klubový hokej
-------------

S hokejom začínal v Prešove medzi seniormi v sezóne 1979/1980. V nasledujúcej sezóne prestúpil do HC Košice, kde s výnimkou dvoch sezón, ktoré počas vojenskej služby absolvoval v Dukle Trenčín, pôsobil až do sezóny 1989/90. Od sezóny 1990/91 hrával každú sezónu v inom klube: postupne v Partizane Belehrad, francúzskom HC Mégeve, maďarskom HC Miskolc, opäť vo Francúzsku v HC St. Gérvais, rakúsku extraligu v Zeltwegu, nemeckú druhú ligu za EHC Pfronten, opäť v Maďarsku za FTC Budapešť, aby sa v sezóne 1997/98 vrátil do slovenského Trebišova, kde ukončil aktívnu hráčsku kariéru. Je dvojnásobným majstrom Česko-Slovenska a účastníkom Majstrovstiev sveta. 

### Klubová štatistika

| Sezóna | Klub | Liga | Základná časť | Play-off |
| --- | --- | --- | --- | --- |
| Z | G | A | Body | TM | +/- | Z | G | A | Body | TM | +/- |
| 1979/80 | ZPA Prešov | Česko-Slovensko I.SNHL |  |  |  |  |  | - | - | - | - | - | - | - |
| 1980/81 | VSŽ Košice | Česko-Slovensko ČSHL | 27 | 4 | 5 | 9 | 8 | - | - | - | - | - | - | - |
| 1981/82 | VSŽ Košice | Česko-Slovensko ČSHL | 32 | 5 | 6 | 11 |  | - | - | - | - | - | - | - |
| 1982/83 | Dukla Trenčín | Česko-Slovensko I.SNHL |  | 7 |  |  |  | - | - | - | - | - | - | - |
| 1983/84 | Dukla Trenčín | Česko-Slovensko ČSHL | 31 | 2 | 3 | 5 | 0 | - | - | - | - | - | - | - |
| 1984/85 | VSŽ Košice | Česko-Slovensko ČSHL | 39 | 9 | 10 | 19 | 27 | - | - | - | - | - | - | - |
| 1985/86 | VSŽ Košice | Česko-Slovensko ČSHL | 43 | 11 | 17 | 28 |  | - | - | - | - | - | - | - |
| 1986/87 | VSŽ Košice | Česko-Slovensko ČSHL | 30 | 9 | 7 | 16 |  | - | 7 | 0 | 0 | 0 | - | - |
| 1987/88 | VSŽ Košice | Česko-Slovensko ČSHL | 44 | 5 | 12 | 17 |  | - | - | - | - | - | - | - |
| 1988/89 | VSŽ Košice | Česko-Slovensko ČSHL | 22 | 0 | 7 | 7 | 14 | - | 8 | 2 | 2 | 4 | - | - |
| 1989/90 | VSŽ Košice | Česko-Slovensko ČSHL | 40 | 5 | 10 | 15 |  | - | - | - | - | - | - | - |
| 1990/91 | HK Partizan Belehrad | Juhoslávia Extraliga |  |  |  |  |  | - | - | - | - | - | - | - |
| 1991/92 | HC Mégeve | Francúzsko I.liga |  |  |  |  |  | - | - | - | - | - | - | - |
| 1992/93 | HC Miskolc | Maďarsko Extraliga |  |  |  |  |  | - | - | - | - | - | - | - |
| 1993/94 | HC St. Gérvais | Francúzsko Extraliga |  |  |  |  |  | - | - | - | - | - | - | - |
| 1994/95 | HC Zeltweg | Rakúsko Extraliga |  |  |  |  |  | - | - | - | - | - | - | - |
| 1995/96 | EHC Pfronten | Nemecko II.liga | 43 | 18 | 43 | 61 | 22 | - | - | - | - | - | - | - |
| 1996/97 | FTC Budapešť | Maďarsko Extraliga |  |  |  |  |  | - | - | - | - | - | - | - |
| 1997/98 | HK Trebišov | Slovensko 1.HLSR | 15 | 6 | 1 | 7 | 0 | - | - | - | - | - | - | - |
|  | **spolu**  |  | 587 | 237 |  |  |  |  |  |  |  |  |  |  |

Reprezentácia
-------------

Na najvyššej úrovni reprezentoval od 28. februára do 25. apríla 1986 v 14. zápasoch, v ktorých strelil 1. gól. 
Zúčastnil sa Majstrovstiev sveta v ľadovom hokeji 1986 v Moskve, kde Česko-Slovensko skončilo na 5. mieste.

### Reprezentačná štatistika

| Podujatie | Rok | Z | G | A | B | TM | +/- |
| --- | --- | --- | --- | --- | --- | --- | --- |
| MS | 1986 | 8 | 0 | 0 | **0** | 4 | - |

Trénerská činnosť
-----------------

Po ukončení hráčskej kariéry trénoval ešte v sezóne 1997/98 HK Trebišov ako asistent trénera. V nasledujúcej sezóne pôsobil ako tréner FTC Budapešť. V rokoch 1999-2001 bol asistentom Jána Selveka pri A-tíme HC Košice. V rokoch 2001-2005 bol trénerom juniorov toho istého klubu. Na jednu sezónu 2005/06 si opäť vyskúšal pozíciu asistenta A-tímu HC Košice, v ďalších dvoch sezónach bol hlavným trénerom dorastu. Od sezóny 2008/09 sa stal hlavným trénerom HC ’05 Banská Bystrica, s ktorou sa mu podarilo získať bronz v sezóne 2010/11. Od sezóny 2012/2013 sa stal trénerom poľského klubu KH Sanok, ale v priebehu sezóny prijal ponuku HC Košice pôsobiť ako hlavný tréner a získal striebornú medailu. Od novembra 2013 sa stal trénerom Trenčína. V sezóne 2014/2015 vedie prvoligový klub HK Dukla Michalovce. Popri klubovej trénerskej kariére viedol aj mládežnícke reprezentačné tímy. V sezóne 2004/05 bol asistentom trénera SR 17 o rok neskôr SR 18. O sezónu neskôr trénoval SR 16 ako hlavný tréner, rovnako ako ďalšiu sezónu SR 17. V sezóne 2007/08 bol asistentom trénera reprezentácie do 18 rokov.

Zdroje
------

* Milan Staš klubová štatistika na *hockeyDB.com*
* avlh.cz
* Milan Staš štatistiky na *eurohockey.net*
* eliteprospects štatistiky
* eurohockey.com
* Milan Staš sa stal trénerom HC Košice sport.sme.sk 11.11.2012
* Trénerom Dukly Milan Staš, vedenie klubu očakáva nový impulz
* Hokejové ročenky 1978-1990
* hc05.sk